Ռամոս. «Ցավալի է, քանի որ ցանկանում էինք երկրպագուներին հաղթանակ պարգևել» :: RealMadrid.am
Ռամոս. «Ցավալի է, քանի որ ցանկանում էինք երկրպագուներին հաղթանակ պարգևել»
18:08:19 25.08.2019
«Մենք լավ խաղ անցկացրինք ու ավելի լավ արդյունքի էինք արժանի»,- «Վալյադոլիդի» դեմ խաղից հետո ասել է «Ռեալի» պաշտպան Ռաֆայել Վարանը:
Մադրիդի «Ռեալի» ավագ Սերխիո Ռամոսն ու պաշտպան Ռաֆայել Վարանը «Վալյադոլիդի» դեմ խաղից հետո ամփոփել են հանդիպումը: «Դառնալի օր էր, քանի որ առաջին խաղակեսում գոլեր խփելու մեծ հնարավորություններ ունեինք, սակայն չկարողացանք գրավել դարպասը: Երկրորդ կեսում ավելի քիչ էինք հնարավորություններ ստեղծում: Կորցրինք միավորներ, որոնք շատ հաճելի կլինեին վաստակել: 1-1 հաշիվն իսկական ամոթ է, քանի որ մրցաշրջանում մեր առաջին տնային հանդիպումն էր, ու մենք ուզում էինք հաղթանակ պարգևել երկրպագուներին: Պետք է շարունակենք աշխատել ու սովորել, թե ինչպես է պետք պաշտպանվել, երբ հաշվի մեջ առջևում ենք»,- ասել է Ռամոսը:
«Ռեալը» ցանկանում է հաղթել: Ամեն ինչ արեցինք, որպեսզի հաղթենք, սակայն չստացվեց: Նախորդ մրցաշրջանից հետո ճնշումն ավելի մեծ է, քանի որ լավ մրցաշրջան չանցկացրինք: Մենք ցանկանում ենք ուրախություն պարգևել երկրպագուներին, քանի որ նրանց տրամադրությունը դրանով է պայմանավորված, իսկ այսօր նրանք տխուր կգնան տուն»:
Խամեսի ու Բեյլի մասին.
«Յուրաքանչյուրը թիմում ցանկանում է հասանելի լինել, իսկ վերջնական որոշումը կայացնում է մարզիչը: Բեյլն ու Խամեսը հրաշալի ֆուտբոլիստներ են, ու ոչ ոք կասկած չունի, որ նրանք Զիդանի ծրագրերում առանցքային դեր ունեն:
Խոսել այն ֆուտբոլիստների մասին մեզ հետ, որոնք այստեղ չեն, անարգանք է մեր նկատմամբ: Եթե այսօր արդյունքն այսպիսին չլիներ, Նեյմարի վերաբերյալ այդ հարցն ինձ չէիք տա: Մենք ուրախ ենք բոլոր այն ֆուտբոլիստների համար, որոնք կարող են մրցակցություն առաջացնել ցանկացած թիմում»:
Դարպասապահների մասին.
«Ռեալը» պետք է երկու թոփ մակարդակի դարպասապահ ունենա, ու ես կարծում եմ, որ մենք ունենք՝ ի դեմս Կուրտուայի ու Նավասի: Ես հասկանում եմ, որ բարդ իրավիճակ է թե՛ դարպասապահների, թե՛ գլխավոր մարզչի համար: Մրցակցությունը դրական բան է, իսկ «Ռեալում» պետք է խաղա լավագույններից լավագույնը»:
Վարան. «Մենք լավ հանդիպում անցկացրինք ու արժանի էինք հաղթանակի»
«Մենք լավ խաղ անցկացրինք ու արժանի էինք ավելի լավ արդյունքի: Կարող էինք շատ ավելի շուտ գոլ խփել: Բարդ է մեզ համար, քանի որ խաղավերջում գոլ խփեցինք, իսկ մի քանի րոպե անց բաց թողեցինք հաղթանակը: Լավ առաջին խաղակես անցկացրինք, սակայն մի բան չհերիքեց:
Խնդիրներ առաջադրեցինք մրցակցին ու լավ հնարավորություններ ստեղծեցինք: Տքնաջան աշխատանք կտանենք, որպեսզի հաջորդ խաղերում ավելի արագ մեզ մոտ ստացվի: Ֆուտբոլում իրադարձությունները փոխվում են վայրկյանական, ու մենք պետք է ավելի լավ աշխատենք, որպեսզի ավելի շատ գոլեր խփենք»:
Հարձակվողների դերի մասին.
«Հարձակվողները լավ աշխատեցին, սակայն վերջին պահին չէր ստացվում: Նրանք մեղավոր չեն: Ֆուտբոլում նման բաներ պատահում են: Պետք է պարզապես դրական տրամադրվել ու առաջ նայել»:
Կարդացվել է 1228 անգամ: